**Vedtægter for**

# **JYLLINGE MINIGOLF KLUB**

## **§ 1. Navn og hjemsted**

1. Foreningens navn er Jyllinge Minigolf Klub.
2. Foreningen har hjemsted på Spraglehøjgaard, 4040 Jyllinge, Roskilde Kommune.

## **§ 2. Formål**

I1. Foreningens formål er at etablere og drive minigolfbanerne på Spraglehøjgaard således at, der er mulighed for at spille minigolf som hobby eller konkurrencesport for personer i alle aldre. Desuden skal der arbejdes på, at åbne op for, at familier kan komme og spille efter aftale, selvom de ikke er medlemmer. Bestyrelsen fastsætter regler herfor i forretningsordenen.

## § 3. Medlemmer

1. Enhver, som har betalt kontingent til foreningen, og som tilslutter sig foreningens formål og idegrundlag, er medlem af foreningen. Kontingent følger kalenderåret.
2. Et medlem, som ikke respekterer nærværende vedtægter eller beslutninger, som er vedtaget af generalforsamlingen, kan af bestyrelsen ekskluderes af foreningen.
3. En eksklusion skal godkendes på den nærmest følgende generalforsamling.

## § 4. Generalforsamling

1. Generalforsamlingen er foreningens højeste myndighed.
2. Ordinær generalforsamling holdes én gang årligt, senest i april måned og indvarsles ved e-mail til samtlige medlemmer og ved opslag på Spraglehøjgaard senest 3 uger før og vedlagt det reviderede årsregnskab.
3. Dagsorden for den ordinære generalforsamling skal mindst indeholde følgende punkter:

I) Valg af dirigent, referent og stemmetællere

* 1. Bestyrelsens beretning om foreningens virksomhed i det forløbne år.
	2. Det reviderede regnskab forelægges til godkendelse.
	3. Eventuelle forslag.
	4. Fastsættelse af kontingent.
	5. Valg af bestyrelse og bestyrelsessuppleanter.
	6. Valg af revisor og revisorsuppleant, begge vælges for 1 år.
	7. Eventuelt
1. Forslag til behandling under dagsordenens punkt 4 skal ved navns underskrift til stiles et bestyrelsesmedlem senest 14 dage før generalforsamlingen.
2. Ekstraordinær generalforsamling kan indkaldes af bestyrelsen med fjorten dages varsel og skal afholdes efter en til bestyrelsen skriftligt fremsat begæring med angivelse af dagsorden senest fire uger efter, at en sådan begæring fra mindst 5 medlemmer er modtaget.
3. Alle beslutninger på en generalforsamling træffes ved almindeligt stemmeflertal. Den til enhver tid lovligt indvarslede generalforsamling er beslutningsdygtig. Kun medlemmer med gyldig kvittering for betalt medlemskab kan afgive stemme på generalforsamlingen.
4. Ingen kan som fuldmægtig på generalforsamlingen repræsentere mere end et medlem.
5. Over det på generalforsamlingen passerede føres en protokol, der underskrives af dirigenten.

## § 5. Ledelse

1. Foreningen ledes af en bestyrelse på 5 medlemmer, der vælges for 2 år ad gangen. Ved den første ordinære generalforsamling efter stiftelsen er 3 bestyrelsesmedlemmer på valg.

Rækkefølgen findes ved lodtrækning. Formand og kasserer vælges ved direkte valg.

Formand vælges i ulige år. Kasserer vælges i lige år. Suppleanter vælges for 1 år.

1. Bestyrelsen fastsætter selv sin forretningsorden og træffer de beslutninger, der er nødvendige for foreningens drift.
2. Foreningen forpligtes ved underskrift af to bestyrelsesmedlemmer, hvoraf den ene skal være formanden eller kassereren.
3. Der kan meddeles enkeltpersoner prokura.

## § 6. Hæftelse

1. Foreningen hæfter kun for sine forpligtelser med den af foreningen til enhver tid tilhørende formue.
2. Der påhviler ikke foreningens medlemmer eller bestyrelsen nogen personlig hæftelse.

## § 7. Regnskabsår

1. Foreningens regnskabsår er fra 1. januar til 31. december. På hvert års ordinære generalforsamling fastsættes næste års kontingent af generalforsamlingen.
2. Revision finder sted én gang årligt efter regnskabsårets afslutning. Uanmeldt kasseeftersyn kan finde sted, når revisoren ønsker det.
3. Regnskab og status skal forsynes med revisionspåtegning af foreningens revisor.

## § 8. Vedtægtsændringer og foreningens opløsning

1. Ændring af nærværende vedtægter kan ske på en ordinær generalforsamling hvis 2/3 af de fremmødte medlemmer stemmer herfor. I indkaldelsen skal der redegøres for vedtægtsændringen.
2. Beslutning om foreningens opløsning kræver vedtagelse på en ekstraordinær generalforsamling, som indkaldes i lighed med ordinær generalforsamling, se § 4 stk. 2. Mindst 2/3 af foreningens medlemmer skal stemme herfor. Medlemmer kan kun bære en fuldmagt.
3. Såfremt 2/3 ikke møder op ved en ekstraordinær generalforsamling, der har til formål at opløse foreningen, indkaldes til en ny generalforsamling, hvor opløsningen kan vedtages ved almindeligt stemmeflertal.
4. I tilfælde af foreningens opløsning tilfalder banerne Dansk Minigolf Union m.h.p. at etablere anden aktivitet i området. Øvrige aktiver tilfalder kulturelle eller idrætslige formål i Roskilde Kommune.

Således vedtaget på den stiftende generalforsamling den 27/3 – 2017, ændret på generalforsamling den 28. marts 2022

Dirigent Anne Byriel

28.03.22